Velkommen til Grundejerforeningen Bodshøjgaard

Kære medlem

Vi i bestyrelsen vil gerne byde jer velkommen i vores grundejerforening Bodshøjgaard.

Vi er en forening af parceller beliggende i skønne omgivelser, som bl.a. omfatter mange grønne områder med åer, søer og fjorden. Der er mange muligheder for skønne gåture, hvor I ofte er heldige at se en del forskellige fuglearter og råvildt.

Vi har et særdeles tæt sammenhold og samarbejde med de omkringliggende grundejerforeninger. Et sammenhold, der for alvor har vist sit værd i forbindelse med stormflod og kystsikring. I medierne omtales det som ”Jyllinge modellen”. Det er vi stolte af.

I Jyllinge har vi særligt 2 traditioner, der samler byens borgere, både børn, unge og ældre:

* Skt. Hans bål forskellige steder ved vandet, det største er ved Klinten
* Musikfestival

Hold øje med opslag i Jyllinge Centret og relevante FB sider.

Lidt praktisk information:

* Kontingent opkræves hver den 1/3 og dækker kr. 1.200,00 til Grundejerforeningen og kr. 800,00 til Vejfonden – i alt kr. 2.000,00. Grundejere der ikke er tilmeldt BS vil blive opkrævet et administrationsgebyr på kr. 100,00.
	+ Jeres tilmeldingsinformationer er:
		- PBS-nr. 04364821
		- Debitorgruppe nr. 00001
		- Medlemsnr. Kan oplyses ved henvendelse til grundejerforeningen
	+ Efter tilmelding i banken, skal I fremsende dokumentation for tilmelding til grundejerforeningens e-mail bodshoejgaard@gmail.com.
* Grundejerforeningen har en hjemmeside ([www.bodshojgaard.dk](http://www.bodshojgaard.dk)) hvor I kan finde mange nyttige oplysninger og få svar på mange spørgsmål.
* Du/I kan også tilmelde jer på vores nyhedsbrev, så I altid bliver adviseret når der uploades ny information på hjemmesiden. Så er I altid opdateret om hvad der sker i vores grundejerforening.

Vi vedhæfter en formular, som vi vil bede jer om at underskrive og returnere. Formularen giver grundejerforeningen ret til at kontakte jer via jeres e-mail adresse. Dette tiltag skal sikre at alle får informationer hurtigst muligt og at vi som forening sparer penge på porto.

I er meget velkomne til at kontakte bestyrelsen på ovenstående e-mail adresse, såfremt der opstår spørgsmål I ikke finder svaret på, på vores hjemmeside.

Venlig hilsen

På bestyrelsens vegne

Kassereren